I karbon var klimaet varmt og fuktig og gav grunnlag for kullsumper i store deler av verden. Havnivået var noe høyere enn i dag og store deler av kontinentene var dekket av et grunt hav. Dette la grunnlag for et bredt belte av fuktig tropisk regnskog og tidevannssumpskog, ikke ulik moderne mangroveskog. Trærne og de andre plantene som skogen bestod av var arter av trebregner, inntil 20 meter høye snelleplanter og kråkefotplanter og de nå utdødde og inntil 30 meter høye kråkefot-forfedrene som kalles skjelltrær med slekten , og ikke minst utdødde frøbregner som fantes på alle kontinentene og satte forskere på sporet av Pangea-dannelsen.